
Biroul Permanent

al

Camerei  Deputaţilor

Vă înaintăm, alăturat, raportul asupra Proiectului de Lege pentru aprobarea Ordonanţei de urgenţă a Guvernului nr.43/2011 privind ratificarea Memorandumului suplimentar de înţelegere (al patrulea addendum la Memorandumul de înţelegere) între Uniunea Europeană şi România, semnat la Bruxelles, la 8 aprilie 2011 şi la Bucureşti, la 1 aprilie 2011, la Memorandumul de înţelegere dintre Comunitatea Europeană şi România, semnat la Bucureşti şi la Bruxelles la 23 iunie 2009, trimis comisiei noastre pentru examinare pe fond, cu adresa Biroului Permanent Plx. 324 din 16 mai 2011.
	PREŞEDINTE,

Maria Eugenia BARNA


Parlamentul  României

RAPORT  
asupra  Proiectului de Lege pentru aprobarea Ordonanţei de urgenţă a Guvernului nr.43/2011 privind ratificarea Memorandumului suplimentar de înţelegere
 (al patrulea addendum la Memorandumul de înţelegere) între Uniunea Europeană şi România, semnat la Bruxelles, la 8 aprilie 2011 şi la Bucureşti, 
la 1 aprilie 2011, la Memorandumul de înţelegere dintre Comunitatea Europeană şi România, semnat la Bucureşti şi la Bruxelles la 23 iunie 2009
Cu adresa nr. Plx. 324  din 16 mai 2011, Biroul Permanent,  în temeiul art.95 şi 115 din Regulamentul Camerei Deputaţilor, republicat, a sesizat, spre dezbatere în procedură de urgenţă, pentru examinare şi avizare în fond Comisia pentru buget, finanţe şi bănci  cu  Proiectul de Lege pentru aprobarea Ordonanţei de urgenţă a Guvernului nr.43/2011 privind ratificarea Memorandumului suplimentar de înţelegere (al patrulea addendum la Memorandumul de înţelegere) între Uniunea Europeană şi România, semnat la Bruxelles, la 8 aprilie 2011 şi la Bucureşti, la 1 aprilie 2011, la Memorandumul de înţelegere dintre Comunitatea Europeană şi România, semnat la Bucureşti şi la Bruxelles la 23 iunie 2009.
La întocmirea prezentului raport, în conformitate cu art.97 din Regulamentul Camerei Deputaţilor, Comisia a avut în vedere avizul favorabil al Consiliului Legislativ, transmis cu adresa nr.480/27.04.2011.
Prezentul proiect de Lege are ca obiect de reglementare  aprobarea   Ordonanţei de urgenţă a Guvernului nr.43/2011 privind ratificarea Memorandumului suplimentar de înţelegere (al patrulea addendum la Memorandumul de înţelegere) între Uniunea Europeană şi România, semnat la Bruxelles, la 8 aprilie 2011 şi la Bucureşti, la 1 aprilie 2011, la Memorandumul de înţelegere dintre Comunitatea Europeană şi România, semnat la Bucureşti şi la Bruxelles la 23 iunie 2009.

Rezultatul discuţiilor purtate cu reprezentanţii Comisiei Europene, în cadrul misiunii comune Fondului Monetar Internaţional/Comisia Europenă/Banca Mondială, care a avut loc în perioada 25 ianuarie – 8 februarie 2011 este evidenţiat în al patrulea addendum la Memorandumul de înţelegere încheiat cu Uniunea Europeană.. Semnarea şi ratificarea acestuia condiţionează eliberarea de către Comisia Europeană a celei de-a cincea tranşe din împrumut, în valoare de 0,15 mld Euro, care se va trage de către Ministerul Finanţelor Publice şi se va utiliza pentru finanţarea deficitului bugetar şi refinanţarea datoriei publice, în conformitate cu prevederile legislaţiei în vigoare privind datoria publică.

Tragerea celei de-a cincea tranşe a fost condiţionată de luarea unor măsuri de ajustare care conduc la reducerea treptată a deficitului bugetar, generează economii bugetare, conduce la diminuarea efectelor crizei.

România beneficiază de resursele financiare atrase prin intermediul acestui împrumut la un cost sub nivelul la care s-ar împrumuta în prezent pe pieţele de capital interne şi externe.

Suma trasă se virează în contul de valută deschis pe numele Ministerului Finanţelor Publice la Banca Naţională a României.

Proiectul de Lege face parte din categoria legilor ordinare, potrivit art. 76 din Constituţia României, republicată.

La dezbaterile comisiei au participat ca invitaţi în conformitate cu prevederile art.55 din Regulamentul Camerei Deputaţilor, din partea Comisiei Naţionale de Prognoză, domnul Preşedinte Ion Ghizdeanu şi din partea Ministerului Finanţelor Publice doamna Monica Secăreanu, şef serviciu.
La lucrările comisiei şi-au înregistrat prezenţa un număr de 31 deputaţi din totalul de 33 membri ai comisiei.
Raportul comisiei a fost votat cu unanimitate de către deputaţii prezenţi la dezbateri.
Proiectul de lege, potrivit prevederilor art. 75 din Constituţia României, republicată şi ale art. 92 din Regulamentul Camerei Deputaţilor, este de competenţa decizională a Senatului.
În urma dezbaterii   Proiectului de Lege pentru aprobarea Ordonanţei de urgenţă a Guvernului nr.43/2011 privind ratificarea Memorandumului suplimentar de înţelegere (al patrulea addendum la Memorandumul de înţelegere) între Uniunea Europeană şi România, semnat la Bruxelles, la 8 aprilie 2011 şi la Bucureşti, la 1 aprilie 2011, la Memorandumul de înţelegere dintre Comunitatea Europeană şi România, semnat la Bucureşti şi la Bruxelles la 23 iunie 2009 ,  în şedinţa din data de  24 mai 2011, comisia propune supunerea spre dezbaterea şi adoptarea Plenului Camerei Deputaţilor a unui raport în forma prezentată de Guvern.
	PREŞEDINTE,

Maria Eugenia BARNA
	SECRETAR,

Nicolae BUD


Şef serviciu:
Consilier parlamentar, Gica Roşu

Întocmit:

Consilier parlamentar, Luminiţa Ana Ghiorghiu

